Komission asetus (EY) N:o 2807/1999, annettu 22 päivänä joulukuuta 1999, kalastustuotteille kalastusvuodeksi 2000 vahvistettavista viitehinnoista



Virallinen lehti nro L 340 , 31/12/1999 s. 0056 - 0064



KOMISSION ASETUS (EY) N:o 2807/1999, annettu 22 päivänä joulukuuta 1999, kalastustuotteille kalastusvuodeksi 2000 vahvistettavista viitehinnoista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(1), sellaisena kuin se on viimeksi muutettuna asetuksella (EY) N:o 3318/94(2), ja erityisesti sen 22 artiklan 6 kohdan ensimmäisen alakohdan ja sen 23 artiklan 5 kohdan, sekä katsoo seuraavaa: 1) Asetuksen (ETY) N:o 3759/92 22 artiklan 1 kohdassa säädetään muun muassa yhteisössä voimassa olevien viitehintojen vuosittaisesta vahvistamisesta tuoteryhmittäin mainitun asetuksen liitteessä I, II ja III, liitteessä IV olevassa B kohdassa ja liitteessä V lueteltujen tuotteiden osalta, jollei GATTin yhteydessä tiettyjen tuotteiden osalta määrätyistä kuulemismenettelyistä muuta johdu. 2) Asetuksen (ETY) N:o 3759/92 23 artiklan 1 kohdassa säädetään muun muassa mahdollisuudesta vahvistaa viitehinnat ennen jokaisen markkinointivuoden päättymistä liitteessä IV olevassa A kohdassa tarkoitettujen tuotteiden osalta. 3) Asetuksen (ETY) N:o 3759/92 22 artiklan 2 kohdassa säädetään, että mainitun asetuksen liitteessä I olevassa A, D ja E kohdassa lueteltujen tuotteiden osalta viitehinta on yhtä suuri kuin mainitun asetuksen 11 artiklan 1 kohdan mukaisesti vahvistettu vetäytymishinta ja mainitun asetuksen 13 artiklan mukaisesti vahvistettu myyntihinta. 4) Kyseisten tuotteiden yhteisön vetäytymis- ja myyntihinnat kalastusvuodeksi 2000 on vahvistettu komission asetuksessa (EY) N:o 2802/1999(3), 5) Asetuksen (ETY) N:o 3759/92 liitteessä I olevassa B ja C kohdassa sekä liitteessä IV olevassa B kohdassa lueteltujen tuotteiden osalta viitehinnat määritellään tuoreen tuotteen viitehintojen keskiarvon perusteella sekä ottaen huomioon jalostuskustannukset ja tarve taata markkinatilanteen mukainen hintasuhde. 6) Asetuksen (ETY) N:o 3759/92 22 liitteessä lueteltujen tuotteiden viitehinnat on johdettava niiden ohjehinnoista, joihin viitataan kyseisen asetuksen 9 artiklan 1 kohdassa, sen hintatason mukaisesti, jonka vallitessa interventiotoimenpiteitä voidaan näiden mainitun asetuksen 16 artiklan 1 kohdassa tarkoitettujen tuotteiden osalta toteuttaa, ja vahvistettava ottaen huomioon näiden tuotteiden markkinatilanne. 7) Asetuksen (ETY) N:o 3759/92 liitteessä III lueteltujen Thunnus- ja Euthynnus-lajin kalojen osalta viitehinnat määritellään kolmen edeltävän vuoden aikana jäsenvaltioiden edustavilla markkinoilla todettujen vapaasti rajalla -hintojen painotetun keskiarvon perusteella. 8) Asetuksen (ETY) N:o 3759/92 liitteessä IV olevassa A kohdassa tarkoitettujen karppien ja lohien osalta viitehinnat vahvistetaan kolmen sitä päivää edeltävän vuoden aikana todettujen tuotantohintojen keskiarvon perusteella, jona viitehinta vahvistetaan tuotteelle, jonka kaupalliset ominaisuudet ja tuotantoalueet määritellään komission asetuksessa (ETY) N:o 2210/93(4), sellaisena kuin se on viimeksi muuttuna asetuksella (EY) N:o 843/95(5). 9) Asetuksen (ETY) N:o 3759/92 liitteessä V lueteltujen jäädytettyjen ja suolattujen tuotteiden osalta viitehinta määritellään tuoreen tuotteen viitehintojen keskiarvon perusteella ottaen huomioon jalostuskustannukset ja markkinatilanne. Jos tuoreen tuotteen viitehintaa ei ole vahvistettu, viitehinnat määritellään kaupallisesti vastaavan tuoreeseen tuotteeseen sovellettavan viitehinnan perusteella. Tiettyjen jäädytettyjen ja suolattujen tuotteiden tuontimäärien ja -edellytysten vuoksi ei tällä hetkellä kuitenkaan ole mahdollista vahvistaa viitehintaa kaikille näille tuotteille. 10) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3759/92 liitteissä I, II, III, liitteessä IV olevassa A ja B kohdassa sekä eräiden liitteessä V lueteltujen tuotteiden viitehinnat kalastusvuodeksi 2000 vahvistetaan tämän asetuksen liitteessä. 2 artikla Tämä asetus tulee voimaan 1 päivänä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1999. Komission puolesta Franz FISCHLER Komission jäsen (1) EYVL L 388, 31.12.1992, s. 1. (2) EYVL L 350, 31.12.1994, s. 15. (3) Katso tämän virallisen lehden sivu 38. (4) EYVL L 197, 6.8.1993, s. 8. (5) EYVL L 85, 19.4.1995, s. 13. LIITE >PIC FILE= "L_1999340FI.005802.EPS"> >PIC FILE= "L_1999340FI.005901.EPS"> >PIC FILE= "L_1999340FI.006001.EPS"> >PIC FILE= "L_1999340FI.006101.EPS"> >PIC FILE= "L_1999340FI.006201.EPS"> >PIC FILE= "L_1999340FI.006301.EPS"> >PIC FILE= "L_1999340FI.006401.EPS">